
ประกาศองค์การบริหารส่วนตำบลเสาเภา
เรื่อง  รับสมัครบุคคลเพื่อการสรรหาและเลือกสรรเป็นพนักงานจ้างตามภารกิจและพนักงานจ้างทั่วไป
สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช
********************

ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการสรรหาและเลือกสรรบุคคลเป็นพนักงานจ้างตามภารกิจและพนักงานจ้างทั่วไป

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘,ข้อ ๑๙ และข้อ ๒๐ และข้อ 28 ของ
ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 3) ลงวันที่ ๖ สิงหาคม ๒๕57 จึงประกาศรับสมัครเพื่อการสรรหาและเลือกสรรบุคคลเป็นพนักงานจ้างตามภารกิจและพนักงานจ้างทั่วไป สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช ในตำแหน่งและอัตรา ดังต่อไปนี้

ข้อ ๑ ประเภทของพนักงานจ้าง
       สำนักงานปลัด อบต.
       ก. พนักงานจ้างตามภารกิจ (ประเภทผู้มีทักษะ)


     1. ตำแหน่ง ผู้ดูแลเด็ก



จำนวน   ๑   อัตรา
       ข. พนักงานจ้างทั่วไป


     ๑. ตำแหน่ง พนักงานขับเครื่องจักรกลขนาดกลาง
จำนวน   ๑   อัตรา


     ๒. ตำแหน่ง คนงานประจำรถขยะ


จำนวน   ๑   อัตรา



ข้อ ๒ คุณสมบัติของผู้มีสิทธิสมัคร  ผู้สมัครต้องมีคุณสมบัติทั่วไปและคุณสมบัติเฉพาะสำหรับตำแหน่ง  ดังนี้.-

         ๒.๑ คุณสมบัติของผู้ที่ได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ ๔. แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้


     
๑. มีสัญชาติไทย


     
๒. มีอายุไม่ต่ำกว่า  ๑๘  ปี  และไม่เกิน  ๖๐  ปี


     
๓. ไม่เป็นบุคคลล้มละลาย


     
๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรค ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕) ดังนี้
/ (ก) โรคเรื้อนในระยะ.....

       (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



       (ข) วัณโรคในระยะอันตราย



       (ค) โรคเท้าช้างในระยะที่ปรากฏอาการเป็นที่รังเกียจแก่สังคม



       (ง) โรคติดยาเสพติดให้โทษ



       (จ) โรคพิษสุราเรื้อรัง


     
๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
พรรคการเมือง


     
๖. ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารส่วนท้องถิ่น

    
     
๗. ไม่เป็นผู้เคยต้องรับโทษจำคุกโดยคำพิพากษาถึงที่สุดเพราะกระทำความผิดอาญา
เว้นแต่เป็นโทษสำหรับความผิดที่ได้กระทำโดยความประมาทหรือความผิดลหุโทษ


     
๘. ไม่เป็นผู้ที่เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ


     
๙. ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
                    ๒.๒ คุณสมบัติเฉพาะสำหรับตำแหน่ง ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด แนบท้ายประกาศรับสมัครสรรหาและเลือกสรรนี้ (ผนวก ก.)

ข้อ ๓. ระยะเวลาการจ้างและค่าตอบแทน
 
         ๓.๑ พนักงานจ้างตามภารกิจ ผู้ที่ได้รับการเลือกสรรจะได้รับการจ้างตามลำดับในบัญชีผู้ที่ได้รับการเลือกสรรพนักงานจ้าง การทำสัญญาจ้างไม่เกินคราวละ  ๔  ปี  
        

ก. พนักงานจ้างตามภารกิจ (ประเภทผู้มีคุณวุฒิ)

   
สำนักงาน ปลัด อบต. 


1. ตำแหน่ง ผู้ดูแลเด็ก



ค่าตอบแทนเดือนละ    9,40๐.-  บาท 
                    ๓.๒ พนักงานจ้างทั่วไป ผู้ที่ได้รับการเลือกสรร จะได้รับการจ้างตามลำดับในบัญชีผู้ที่ได้รับการเลือกสรรพนักงานจ้าง การทำสัญญาจ้างไม่เกินคราวละ  ๑  ปี   


     
สำนักงาน ปลัด อบต.


๑. ตำแหน่ง พนักงานขับเครื่องจักรกลขนาดกลาง
ค่าตอบแทนเดือนละ    9,000.-  บาท  

๒. ตำแหน่ง คนงานประจำรถขยะ


ค่าตอบแทนเดือนละ    9,00๐.-  บาท  

 

ข้อ ๔. กำหนดวัน  เวลา และสถานที่รับสมัคร

         กำหนดวันรับสมัคร ตั้งแต่วันที่ 9 – 20  กุมภาพันธ์ ๒๕61 เวลา ๐๙.๐๐ – ๑๖.๓๐ น. ให้ผู้ประสงค์จะสมัครฯ ขอใบสมัครและยื่นใบสมัคร ณ สำนักงานปลัดฯ  องค์การบริหารส่วนตำบลเสาเภา   อำเภอสิชล จังหวัดนครศรีธรรมราช สอบถามรายละเอียดได้ที่ เบอร์โทรศัพท์ ๐๗๕-๓๖๗-๓๒๖ ในวันและเวลาราชการ หรือ www.saophao.go.th 

ข้อ ๕. เอกสารและหลักฐานที่ต้องนำมายื่นพร้อมใบสมัคร

         ผู้สมัครต้องยื่นใบสมัครด้วยตัวเอง โดยการกรอกรายละเอียดลงในใบสมัครให้ถูกต้อง พร้อมทั้งนำเอกสารฉบับจริงและสำเนารับรองความถูกต้อง อย่างละ  ๑  ชุด  มายื่นในวันสมัครดังต่อไปนี้
/ 5.1 สำเนาวุฒิการศึกษา.....

๕.๑  สำเนาวุฒิการศึกษา






   จำนวน   ๑  ฉบับ 
๕.๒  สำเนาทะเบียนบ้าน   





   จำนวน   ๑  ฉบับ 

๕.๓  สำเนาบัตรประจำตัวประชาชน  




   จำนวน   ๑  ฉบับ
๕.4  ภาพถ่ายหน้าตรง ไม่สวมหมวก และไม่ใส่แว่นตาดำ (ขนาด ๑ นิ้ว)  
       ถ่ายครั้งเดียวไม่เกิน  ๖  เดือน นับถึงวันสมัคร 

   

   จำนวน   ๓  รูป

๕.5  ใบรับรองแพทย์ (แพทย์ออกให้ไม่เกิน ๑ เดือน) แสดงว่าไม่เป็นโรค
       ต้องห้ามตามประกาศคณะกรรมการพนักงานส่วนตำบลจังหวัด
       นครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงาน
       บุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ 
       และที่แก้ไขเพิ่มเติม ข้อ ๖(๕)  




   จำนวน   ๑  ฉบับ
๕.6  หลักฐานอื่นๆ เช่น หลักฐานการเปลี่ยนชื่อ-นามสกุล ทะเบียนสมรส (ถ้ามี)   จำนวน   ๑  ฉบับ

๕.7  สำเนาใบอนุญาตขับรถยนต์ (ตำแหน่งพนักงานขับเครื่องจักรกลขนาด)
   จำนวน   ๑  ฉบับ       
5.8  หนังสือรับรองการทำงานจากหน่วยงาน หรือส่วนราชการ ซึ่งระบุ
       ลักษณะงานที่ได้ปฏิบัติงานด้านขับเครื่องจักรกล 


   จำนวน   1  ฉบับ  

       ตำแหน่งพนักงานขับเครื่องจักรกลขนาดกลาง จะต้องได้ทำการขับเครื่องจักรกล ดังนี้ 
(1) เครื่องจักรกลขนาดกลางมาแล้วเป็นเวลาไม่น้อยกว่า 1 ปี 
        และได้รับใบอนุญาตขับรถตามกฎหมาย และขับเครื่องจักรกล
                             ขนาดเบามาแล้วเป็นเวลาไม่น้อยกว่า 3 ปี หรือ
(2) ขับเครื่องจักรกลมาแล้วเป็นเวลาไม่น้อยกว่า 8 ปี 
                             และได้รับใบอนุญาตขับรถตามกฎหมาย
๕.9  หนังสือรับรองทักษะในการปฏิบัติงานไม่ต่ำกว่า ๕ ปี จากต้นสังกัด 
   จำนวน   1  ฉบับ
       ที่เคยปฏิบัติหน้าที่ (ตำแหน่ง ผู้ดูแลเด็ก )

สำหรับการสมัครครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและมีคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฏว่าผู้สมัครรายใดมีคุณสมบัติดังกล่าว ไม่ครบถ้วนหรือไม่ถูกต้อง องค์การบริหารส่วนตำบลเสาเภา จะถือว่าเป็นผู้ขาดคุณสมบัติในการสมัครและไม่มีสิทธิได้รับการบรรจุและแต่งตั้งให้ดำรงตำแหน่ง

         องค์การบริหารส่วนตำบลเสาเภา กำหนดให้ผู้สมัครเสียค่าธรรมเนียมการสมัครใน              อัตรา ๑๐๐ บาท ทุกตำแหน่ง (ค่าธรรมเนียมการสมัครจะไม่จ่ายคืนให้ไม่ว่ากรณีใด)

ข้อ 6. ประกาศรายชื่อผู้มีสิทธิเข้ารับการสรรหาและเลือกสรร

         องค์การบริหารส่วนตำบลเสาเภา จะประกาศรายชื่อผู้มีสิทธิเข้ารับการเลือกสรรและระเบียบเกี่ยวกับการเลือกสรรให้ทราบ ในวันที่ 21 กุมภาพันธ์ ๒๕61 ณ ที่ทำการองค์การบริหารส่วนตำบลเสาเภา  อำเภอสิชล จังหวัดนครศรีธรรมราช

ข้อ 7. วัน เวลา และสถานที่สอบ

         องค์การบริหารส่วนตำบลเสาเภา จะดำเนินการสอบเพื่อเลือกสรร ในวันที่ 23 กุมภาพันธ์    ๒๕61 ตั้งแต่เวลา ๐๙.๐๐ - ๑๖.๐๐ น. ณ ที่ทำการองค์การบริหารส่วนตำบลเสาเภา ดังนี้
/ เวลา 09.00.....

เวลา ๐๙.๐๐ - ๑๐.๐๐ น.  
สอบความรู้ความสามารถทั่วไปของบุคคลในเรื่องต่างๆ

เวลา ๑๐.๓๐ - ๑๑.๓๐ น.   
สอบความรู้ความสามารถหรือทักษะเฉพาะตำแหน่งของบุคคลฯ

เวลา ๐๙.๐๐ น. เป็นต้นไป  
สอบภาคคุณสมบัติอื่นๆของบุคคล (สอบสัมภาษณ์) 
       
การแต่งกาย  ให้ผู้เข้าสอบแต่งกายให้สุภาพเรียบร้อยตามประเพณีนิยม

    
- สุภาพสตรี สวมเสื้อ กระโปรง รองเท้าหุ้มส้น
     
- สุภาพบุรุษ สวมเสื้อ กางเกงโดยชายเสื้อไว้ในกางเกง สวมรองเท้าหุ้มส้น 
              ประพฤติตนเป็นสุภาพชน

ข้อ ๙. หลักเกณฑ์และวิธีการเลือกสรร

         หลักเกณฑ์การเลือกสรรบุคคล แบ่งออกเป็น  ๓  ภาค ดังนี้ 

         ๙.๑ ภาคความรู้ความสามารถทั่วไป ภาค ก. 

    (คะแนนเต็ม  ๕๐  คะแนน)

         ๙.๒ ภาคความรู้ความสามารถหรือทักษะเฉพาะตำแหน่ง ภาค ข.  (คะแนนเต็ม  ๕๐  คะแนน)

         ๙.๓ ภาคคุณลักษณะอื่นๆ ของบุคคลที่จำเป็นเหมาะสม
                          ต่อการปฏิบัติงาน โดยวิธีสอบสัมภาษณ์และปฏิบัติ ภาค ค.  (คะแนนเต็ม ๑๐๐ คะแนน)   

ข้อ ๑๐. เกณฑ์การตัดสิน
  ผู้ที่จะถือว่าเป็นผู้ผ่านการเลือกสรร จะต้องเป็นผู้สอบได้คะแนนในภาคความรู้ความสามารถทั่วไป (ภาค ก.) ภาคความรู้ความสามารถที่ใช้เฉพาะตำแหน่ง (ภาค ข.) และภาคความเหมาะสมกับตำแหน่ง (ภาค ค.) ที่สอบตามหลักสูตรแต่ละภาคไม่ต่ำกว่าร้อยละหกสิบหรือตามที่คณะกรรมการดำเนินการคัดเลือกจะพิจารณาตามความเหมาะสม

ข้อ ๑๑. การขึ้นบัญชีผู้สอบแข่งขันได้


๑๑.๑ การขึ้นบัญชีรายชื่อผู้ผ่านการเลือกสรร จะเรียงตามลำดับที่จากผู้ผ่านการเลือกสรรที่ได้คะแนนสูงสุดลงมาตามลำดับ ถ้าคะแนนเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า



๑๑.๒ บัญชีรายชื่อผู้ผ่านการเลือกสรร กำหนดให้บัญชีอายุไม่เกิน ๑ ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก

ข้อ ๑๒. ประกาศรายชื่อผู้สอบแข่งขันได้และได้รับการจ้าง


องค์การบริหารส่วนตำบลเสาเภา จะประกาศรายชื่อผู้สอบแข่งขันได้และได้รับการจ้าง           ในวันที่ 26 กุมภาพันธ์ ๒๕61  ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช และ www.saophao.go.th  
/ ข้อ 13. การทำสัญญา.....

ข้อ ๑๓. การทำสัญญาจ้าง


ผู้สอบแข่งขันได้จะได้ทำสัญญาจ้างเป็นพนักงานจ้างกับองค์การบริหารส่วนตำบลเสาเภา 
     ๑๓.๑ พนักงานจ้างตามภารกิจ มีระยะเวลาในการจ้างคราวละไม่เกิน ๔ ปี เมื่อได้รับความเห็นชอบจากคณะกรรมการพนักงานส่วนตำบล (ก.อบต.จังหวัดนครศรีธรรมราช) 
     ๑๓.๒ พนักงานจ้างทั่วไป มีระยะเวลาในการจ้างคราวละไม่เกิน ๑ ปี เมื่อได้รับความเห็นชอบ   จากผู้บริหาร  
ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้ และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป


จึงประกาศให้ทราบโดยทั่วกัน
ประกาศ  ณ  วันที่   1   เดือน  กุมภาพันธ์  พ.ศ. ๒๕61
[image: image1.png]



            (นายนิตินัย   เอี่ยมชลวิเลศ)
             นายกองค์การบริหารส่วนตำบลเสาเภา
ผนวก  ก.

คุณสมบัติเฉพาะตำแหน่งพนักงานจ้าง
แนบท้ายประกาศองค์การบริหารส่วนตำบลเสาเภา ลงวันที่  1  กุมภาพันธ์ ๒๕61

พนักงานจ้างตามภารกิจ
ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง  ผู้ดูแลเด็ก
คุณสมบัติเฉพาะสำหรับตำแหน่ง

๑. ได้รับประกาศนียบัตร ม.ศ.๓ หรือ ม.๓ หรือเทียบได้ไม่ต่ำกว่านี้ หรือ

๒. ได้รับประกาศนียบัตรมัธยมศึกษาตอนปลายสายอาชีพหรือเทียบได้ไม่ต่ำกว่านี้ หรือ

๓. ได้รับปริญญาตรีทางการศึกษา

๔. มีความรู้ความสามารถเหมาะสมในการปฏิบัติหน้าที่

๕. มีความรู้ความสามารถและทักษะในงานที่จะปฏิบัติไม่น้อยกว่า ๕ ปี 
    (ปฏิบัติหน้าที่ดูแลเด็กเล็กหรือเด็กก่อนวัยอนุบาล/ปฐมวัย)
หน้าที่ความรับผิดชอบ

๑. ปฏิบัติหน้าที่เลี้ยงดูเด็กเล็กหรือเด็กก่อนวัยอนุบาล/ปฐมวัย ( อายุระหว่าง ๐-๓ ปี ) เพื่อเตรียม
               ความพร้อมทางด้านร่างกาย อารมณ์ และสังคม  ให้กับเด็กเล็กเพื่อเตรียมความพร้อมที่จะเข้ารับ  
               การศึกษาระดับอนุบาล/ปฐมวัย ต่อไป

๒. อบรมเลี้ยงดูเด็กเล็ก ( ๐-๓ ปี ) แทนบิดา มารดาหรือผู้ปกครอง

๓. ปฏิบัติงานอื่นใดที่เกี่ยวข้องและปฏิบัติหน้าที่อื่นตามที่ผู้บังคับบัญชามอบหมาย
ค่าตอบแทนที่ได้รับและระยะเวลาการจ้าง
               ผู้ที่ผ่านการสรรหาและการเลือกสรรให้เป็นพนักงานจ้าง ได้รับค่าตอบแทนเดือนละ 9,40๐.- บาท
พร้อมค่าครองชีพชั่วคราว จากงบประมาณเงินอุดหนุนที่ได้รับจัดสรรจากกรมส่งเสริมการปกครองท้องถิ่นหรือตามกฎหมาย ระเบียบ หรือหนังสือสั่งการกำหนดตั้งแต่วันที่มีคำสั่งจ้างและมีระยะเวลาการจ้าง  ๔  ปี
พนักงานจ้างทั่วไป
ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง พนักงานขับเครื่องจักรกลขนาดกลาง
คุณสมบัติเฉพาะตำแหน่ง 
1. มีความรู้ความสามารถเหมาะสมและความชำนาญงานในหน้าที่และเคยขับเครื่องจักรกลขนาด
กลางมาแล้วเป็นเวลาไม่น้อยกว่า 1 ปี และได้รับใบอนุญาตขับรถตามกฎหมาย และเป็นพนักงานขับเครื่องจักรกลขนาดเบามาแล้วเป็นเวลาไม่น้อยกว่า 3 ปี หรือ
2. มีความรู้ความสามารถเหมาะสมและความชำนาญงานในหน้าที่และเคยขับเครื่องจักรกลมาแล้ว
เป็นเวลาไม่น้อยกว่า 8 ปี และได้รับใบอนุญาตขับรถตามกฎหมาย

หน้าที่ความรับผิดชอบและลักษณะงานที่ปฏิบัติ
    
ปฏิบัติหน้าที่ขับเครื่องจักรกลขนาดกลาง ตลอดจนบำรุงรักษาและแก้ไขข้อขัดข้องเล็ก ๆ น้อย ๆ ของเครื่องจักรกลขนาดกลางชนิดใดชนิดหนึ่ง ดังต่อไปนี้ 

๑. รถแทรคเตอร์ขนาดเครื่องยนต์ต่ำกว่า 150 บี.เอช.พี. ลงมา

๒. รถตักทุกแบบ (LOADER ALL TYPES) ต่ำกว่า 150 บี.เอช.พี.

๓. รถกะบะเท ความจุตั้งแต่ 5-10 ลูกบาศก์หลา

๔. รถพ่นยาง (BITUMINOUS BISTRIBUTER)

๕. รถลากพ่วงขนาดตั้งแต่ 20 ตันลงมา

๖. รถตีเส้น (ROAD MARKER)

๗. รถบดไอน้ำตั้งแต่ 8 ตันขึ้นไป

๘. รถบดสั่นสะเทือนตั้งแต่ 8 ตันขึ้นไป

๙. รถบดล้อเหล็ก 2 ล้อ ตั้งแต่ 8 ตันขึ้นไป

๑๐. รถบดล้อเหล็ก 3 ล้อ ตั้งแต่ 8 ตันขึ้นไป
๑๑. รถกลิ้งตีนแกะชนิดขับเคลื่อนด้วยตัวเองตั้งแต่ 8 ตันขึ้นไป

๑๒. รถบดล้อยางชนิดขับเคลื่อนด้วยตัวเองตั้งแต่ 8 ตันขึ้นไป

๑๓. รถยกแบบงาแชะ (FORK LIFT) เกินกว่า 5 ตัน

๑๔. รถยกแบบแครีเครน (KARRY CRANE) เกินกว่า 5 ตัน

                 และปฏิบัติงานอื่นที่เกี่ยวข้องตามที่ผู้บังคับบัญชามอบหมาย
อัตราค่าตอบแทนที่จะได้รับ     
ได้รับค่าตอบแทนเดือนละ   9,000.-   บาท


ตำแหน่ง คนงานประจำรถขยะ
คุณสมบัติเฉพาะสำหรับตำแหน่ง
1. ไม่จำกัดวุฒิการศึกษา
2. มีความสามารถเหมาะสมในการปฏิบัติงานในหน้าที่ 

หน้าที่ความรับผิดชอบ
1. ปฏิบัติงานในการเก็บขนขยะทุกวัน และรักษาความสะอาด ดูแลรักษาถังขยะให้มี สภาพพร้อมใช้
งานอยู่เสมอ ดูแลรักษาเครื่องมืออุปกรณ์ในส่วนที่เกี่ยวข้อง 
2.  ปฏิบัติงานตามที่ผู้บังคับบัญชามอบหมาย
อัตราค่าตอบแทนที่จะได้รับ    
 
ได้รับค่าตอบแทนเดือนละ   9,000.-   บาท

